कब्रिस्तान की दीवार तो अपन ही बना लेंगे, खुर्रम बोले- विस अध्यक्ष बड़ा पद है कुछ बड़ा मांगों
भास्कर संवाददाता | होशंगाबाद
प्रदेश की ताकत है विधानसभा अध्यक्ष का पद जो इस समय हमारे भाई के रूप में पहचाने जाते हैं। इनका कहा शब्द ही नियम है जिसे कोई नहीं टाल सकता। भवन, सड़क और कब्रिस्तान की दीवार जैसे काम इनके स्तर के नहीं हैं। कब्रिस्तान की दीवार तो हम आप समाज के सदस्य मिलकर ही बना लेंगे। विधानसभा अध्यक्ष से उनके स्तर की चीज मांगे। स्कूल, कॉलेज और अस्पताल जैसी संस्थाएं खोलना इनके लिए छोटे-छोटे काम हैं। इनसे यही मांगे जाएं। यह बात मुस्लिम त्योहार कमेटी के राष्ट्रीय अध्यक्ष शाहमीरी खुर्रम ने इज्तिमाई शादी के आशीर्वाद समारोह को कही। उन्होंने खुले मंच से हज जाने वाले संभाग के यात्रियों को मक्का मदीना में निशुल्क आवास सुविधा दिलवाने की मांग की। उन्होंने कहा कि इसके लिए डेढ़ लाख रुपए देना होता है यदि विस अध्यक्ष के प्रयासों से यह निशुल्क हो जाएगा तो करोड़ों रुपए संभाग के विकास के लिए यहां के निवासियों के पास बच जाएगा। विस अध्यक्ष खुर्रम की हर बात ध्यान से सुनकर कागज पर नोट भी कर रहे थे। उन्होंने कहा अब न वे खुर्रम साहब के बताए पांच त की सीख भूलेंगे और न ही खुर्रम साहब को छोड़ेंगे। हाजियों की आवास व्यवस्था के लिए शासन स्तर पर प्रयास करने का आश्वासन दिया।
निकाह परिवार और समाज को जोड़ने के लिए होते हैं
निकाह परिवार और समाज को जोड़ने के लिए होते हैं। निकाह खुदा की सुन्नत यानी इबादत है। तलाक अशिक्षा का परिणाम है। तलाक लेने का अर्थ है बंदा खुदा को मानता ही नहीं, उनकी अवमानना करता है।
सुबह 10 बजे कामाख्या गार्डन में रीति रिवाज से 25 जोड़ों का निकाह हुआ।
इज्तिमाई शादियों में हरदा, बैतूल, होशंगाबाद, रायसेन, महाराष्ट्र, जबलपुर से जोड़े शामिल हुए।
जोड़ों को मुख्यमंत्री निकाह योजना से मिलने वाले उपहार और राशि के प्रमाणपत्र मंच पर भेंट किए गए।
झलकियां
यह रहे उपस्थित
विस अध्यक्ष डॉ. सीतासरन शर्मा, वक्फ बोर्ड के प्रदेश अध्यक्ष शौकत मोहम्मद खान, हाजी मोहम्मद मसूद साहब, नपाध्यक्ष अखिलेश खंडेलवाल, भाजपा जिलाध्यक्ष हरिशंकर जायसवाल, भरत सिंह राजपूत, पियूष शर्मा, पूर्व विधायक अंबिका शुक्ला, शहरकाजी अशफाक अली, फैजान उलहक, डॉ. मुबीन रिजवान खान और समाज के सदस्य।
खुर्रम ने पांच त को बताया समाज का मूल मंत्र
तौहीद: एकेश्वरवाद यानी परमात्मा एक है।
तहारद: साफ- सफाई, यानी स्वच्छता अभियान।
तालीम: शिक्षा, निरक्षरता यानी अंधकार, शिक्षा यानी उत्थान।
तिजारत: काराेबार, जिससे धन- संपत्ति संपदा जुटाई जाती है।
तंजीम: एकता, विकास करने के लिए संगठित होना जरूरी है।
होशंगाबाद| कामाख्या गार्डन में इज्तिमाई शादी में जानकारी देते खुर्रम खां।
hin_Deva bho_Deva hin_Deva hin_Deva hin_Deva awa_Deva awa_Deva hin_Deva mag_Deva hin_Deva bho_Deva hin_Deva awa_Deva hne_Deva awa_Deva hin_Deva hin_Deva awa_Deva